The Sisters of Mercy

For Leonard Cohen-sangen, se Songs of Leonard CohenThe Sisters of Mercy' er et britisk rockband som ble dannet i Leeds i England i 1980. Gruppen tilhører gothic rock-genren, og er, sammen med Bauhaus blant genrens flaggskip. 

Gruppen består av Andrew Eldritch og de musikerne som han til en hver tid samarbeider med. Med unntak av Eldritch er det bare trommemaskinen Dr. Avalanche som igjen fra originalbesetningen, om man da ser bort ifra at trommemaskinen har blitt byttet ut gjentatte ganger.Biography of Doktor Avalanche Bandet har gitt ut tre studioalbum i tillegg til en rekke singler som ble samlet på enten Some Girls wander by mistake eller A slight case of overbombing, førstnevnte med singler fra før studioalbumene, sistnevnte er mer et samlealbum som også tar med singler fra etter studioalbumene. I dag eksisterer bandet kun som et turnéfenomen.

Gruppen besto originalt av Eldritch (trommer) og Gary Marx (gitar). De to ga ut singelen «Damage Done/Watch/Home of the Hit-men». Etter noe spilletid på radio ble gruppen omgruppert. Eldritch gikk over til å bli bare vokalist, og overlot trommingen til Dr. Avalanche. Eldritch har selv innrømmet at han ikke kan spille trommer.Covertekst til «Some Girls wander by Mistake» Carig Adams ble bassist, mens Marx fortsatte som gitarist. Marx og av og til Adams sto for musikken, av og til med hjelp av Eldritch, mens Eldritch sto for teksten. De fire medlemmene regnes som den første bestningen, da det var de fire, Dr. Avalanche inkludert, som spilte bandets første konsterter. Etter hvert kom gitarist Ben Gunn inn som annengitarist etter stor utskiftning på den plassen. 

Musikkstilen etablerte seg fort som typisk gothic, med Doktor Avalances monotone og minimalistiske beat, godt støttet opp av Adams' pulserende bass, Eldritch melankolske og baryton-aktige stemme og Marx' enkle, men samtidige lett iørenfallende gitar-riff slo godt an i undergrunnsmiljøet i England. Særlig ble singelen «Alice» en suksess for gruppen. Gunn forlot gruppen delvis etter personkonflikt med Eldritch.

First and last and always
Han ble erstattet av Wayne Hussey fra Dead or Alive. Hussey brakte både produksjonserfaring og en klarere retning inn i melodiøs gothic rock enn den tidligere, mer postpunk-aktige stilen. Resultatet ble et hurtig samarbeid som resulterte i albumet «First and Last and Always».  Albumet ble imidlertid en relativt stor suksess, og solgte til sølvplate etter hvert. Platen definerte i stor grad gothic rock helt nedtil Elrditchs store hårsveis og lærjakke/olabukse-uniform. Til og med Doktor Avalanche ble kopiert (Bandet Children on Stun hadde trommemaskinen Poison Dwarf, The Merry Thoughts hadde The Thoughtmachine, blant annet).First and last and always review allmusic.com Kort tid etter albumet trakk først Marx, så Hussey og Adams seg. Marx dannet bandet Ghost Dance, mens Hussey og Adams dannet The Mission. De tre forlot alle bandet etter uoverensstemmelser med Eldritch, som styrte bandet diktatorisk.Side 640, «Politikens Rockleksikon Udenlandsk rock gennem 45 år». Politiken, København, 1995. ISBN 87-567-5559-7.

The Sisterhood
Som eneste medlem av bandet, startet Elritch med å gjøre starten til The Mission vanskelig. The Mission startet som «The Sisterhood», men Eldritch mislikte sterkt navnet, som han mente var for likt hans bandnavn, og dessuten spilte på fanskaren. Eldritch lagde hurtig et band med studiomusikere og ga ut en single, og senere en LP, under navnet The Sisterhood. EP-en, «Gift» hadde en dobbeltbetydning da Eldritch var i Hamburg da han ga ut platen, og ordet har samme betydning på tysk som på norsk. Eldritch vant kampen om navnet, som endte med at Husseys Sisterhood ble hetende The Mission og Eldritchs Sisterhood ble droppet til fordel for The Sisters of Mercy. Det skal ha forelagt en sum som Hussey måtte betale Eldritch for navnet etter singelen til Elritch, og denne skal ha vært på £ 25 000. Første låt på EP-en, «Jihad», henspiller på dette beløpet. Det er ikke bekreftet fra Husseys side om dette stemmer. Sporene ellers på dette albumet er av varierende kvalitet, særlig spesiell er «Finland red, Egypt white», som er tekniske data om AK-47 til en proto-techno-rytme i bakgrunnen.

Floodland
Eldritch ga i 1987 det langt mer operatiske albumet «Floodland», der det lille av det originale lydteppet til Marx og Eldritch var helt borte til fordel for korsang og synthesizere i samarbeid med Patricia Morrison. De to opplevde en større hit med «This corrosion», og med dance-beats ble den dystre musikken en hit på dansegulvene.Side 641, Politikens Rockleksikon Også «Dominion (Mother Russia)» og «Lucretia My reflection» ble relativt store hits, og bandet deltok på Top of the Pops for hver av singlene. Eldritch skrev alle låtene og var hovedsanger og produsent.Flucht aus der GruftMusikexpress/Sounds 2/1988 (tysk) Han uttalte selv at Morrison ikke bidro stort på platen.Hannsjörg Riemann: «BRAVO Talkshow – Andrew Eldritch» , BRAVO magazine 39/1992, 17 September 1992, side 28

Patricia Morrison forlot bandet kort tid etter albumet kom ut. Om spørsmål om hvorfor hun dro, sa hun:
«My reactions are the same as anyone else's whose[sic] ever worked with him. Andrew Eldritch is no gentleman. He seems to be fired by sheer greed. It's one of those things that leaves your mouth hanging open. It wasn't nice»side 148, Mick Mercer: «Gothic Rock», Cleopatra Records, Los Angeles, USA (1993). ISBN 978-0963619310.

Vision Thing og videre
I 1990 ble Sisters of Mercy igjen et band med tidligere medlemmer fra All About Eve og Sigue Sigue Sputnik. Albumet «Vision Thing» var mer politisk motivert (albumtittelen spilte på et sitat av daværende president George H.W. Bush), mens musikken var mindre gothic rock, og mer gitar-rock, og det pompøse fra forrige album var borte. Imidlertid ble den påfølgende turneen en katastrofe, og var begynnelsen på et svært anstrengt forhold mellom Eldritch og plateselskapet Warner Bros. Albumet skapte ingen nye fans, og distanserte seg fra de gamle, og dette markerte i stor grad slutten på Sisters of Mercy som kreativt band., side 641, Politikens Rockleksikon

Siden dette albumet har Eldritch byttet medlemmer svært ofte og svært hurtig. På grunn av kontraktmessige årsaker har Eldritch ikke gitt ut noe album siden 1990, men han har fremført noen få nye sanger siden.

The Sisters of Mercy har alltid benektet enhver sammenheng mellom seg og gothic rock, men de tilhører fortsatt de store bandene innen genren, og Eldritch og Marx er i mindretall hva gjelder genretilhørighet.http://www.side-line.com/interviews_comments.php?id=29110_0_16_0_C Side Line magazine

Samleplatene
Sisters of Mercy ga ut to samleplater i 1992 og 1993, «Some Girls wander by mistake» og «A slight case of overbombing».

Some Girls Wander By Mistake (1992)
Denne platen består av singlene som kom ut mellom 1980 og 1983, det vil si før «First and last and always». Flere av disse singlene hadde blitt etterspurt, og etter utgivelsen av samlealbumet fikk flere  flere sanger legendestatus, blant andre «Alice», «Gimme Shelter» og især «Temple of Love». Gimme shelter er en cover av Rolling Stones' sang, mens de andre er originale Sisters of Mercy-sanger. Også «1969» av The Stooges var med på platen, mens den tredje coverlåten som ble gitt ut på singel, «Emma», ikke ble ugitt på samleplaten. Den har senere dukket opp på 12-tommer-singelen på «Dominion Mother Russia», og i 2006-nyutgivelsen av Floodland. 

Samleplaten ble en salgsmessig suksess, med en femteplass på den engelske hitlisten som topplassering. Det var også det første albumet som hadde det etterhvert legendariske symbolet av et hode med anatomiske skisser og et pentagram i bakgrunnen. Albumtittelen spiller på Leonard Cohen-sangen «Teachers», der hele linjen lyder «Some girls wander by mistake into the mess that scalpels make». Sangen kommer fra på Cohen's plate Songs of Leonard Cohen, der også sangen «Sisters of mercy» er. Platen solgte til sølv i Storbritannia og gull i Tyskland.

A Slight Case of Overbombing
I anledning promoteringen av Some Girls Wander by Mistake spilte Eldritch inn en ny utgave av «Temple of Love», med den israelske artisten Ofra Haza. Denne er en langt mer moderne versjon av klassikeren, og var noe kontroversiell blant fans. Dette sporet ble inkludert på A Slight Case of Overbombing, som var i hovedsak en samleplate fra albumtiden. Den inneholdt imidlertid to enkeltstående singler. «Body and Soul» kom ut i 1984, og var dermed ikke med på Some Girls Wander by Mistake. Også «Under the gun» var med på A Slight case of overbomboing, og denne singelen ble laget i anledning samleplaten, og kom ut i 1992.

Samleplaten hadde flest hits fra Vision Thing, fire i tallet, foran Floodland (3) og First and last and always'' (2). Samlealbumet kom på 14.-plass i Storbritannia og 11.-plass både i Sverige og Tyskland. Platen solgte til gull i Storbritannia og Tyskland.

Diskografi
 Album 
TittelUtgivelsesårListeplassering USAListeplassering UKFirst and Last and Always1985/#14Floodland1987#101#9Vision Thing1990#136#11Some Girls Wander By Mistake (Samlealbum med tidlige singler.)1992/#5A Slight Case of Overbombing (Samlealbum, Best of)1993/#14

Singler

 År Tittel Format Album Listeplassering UK 1980  «The Damage Done»  7"  finnes på Some Girls Wander By Mistake  - 1982  «Body Electric»  7"  finnes på Some Girls Wander By Mistake  - 1982  «Alice»  7"  finnes på Some Girls Wander By Mistake  - 1983  «Anaconda»  7"  finnes på Some Girls Wander By Mistake  - 1983  «Alice»  12"  finnes på Some Girls Wander By Mistake  - 1983  «The Reptile House EP»  12"  finnes på Some Girls Wander By Mistake  - 1983  «Temple of Love»  7", 12"  finnes på Some Girls Wander By Mistake  - 1984  «Body and Soul»  7", 12"  finnes kun på A Slight Case of Overbombing: Greatest Hits, Vol. 1  46  1984  «Walk Away»  7", 12"  First and Last and Always  45 1985  «No Time to Cry»  7", 12"  First and Last and Always   63  1987  «This Corrosion»  7", 12", Kassett, CD  Floodland  7  1988  «Dominion»  7", 12", Kassett, CD  Floodland   13  1988  «Lucretia My Reflection»  7", 12", Kassett, CD  Floodland  20  1990  «More»  7", 12", Kassett, CD, Ltd. CD  Vision Thing  14  1990  «Doctor Jeep»  7", 12", Ltd. 12", Kassett, CD  Vision Thing  37  1991  «When You Don't See Me»  7", 12", CD (Tyskland)  Vision Thing  -  1992  «Temple of Love (1992)»  7", 12", CD, Ltd. CD  finnes på A Slight Case of Overbombing: Greatest Hits, Vol. 1  3  1993  «Under the Gun»  7", 12", CD, Ltd. CD  A Slight Case of Overbombing: Greatest Hits, Vol. 1  19 
«Detonation Boulevard» og «I Was Wrong» ble utgitt som promo-singler. «Black Planet» ble utgitt som b-side på en amerikansk Elektra promo 12" av «Walk Away».

 Referanser 

 Eksterne lenker 



Kategori:Britiske musikkgrupper
Kategori:Band etablert i 1980
Kategori:Alternative rockegrupper